Gotha

Dinas yn nhalaith ffederal Thüringen yng nghanolbarth yr Almaen yw Gotha. Saif 20 km (12 milltir) i'r gorllewin o ddinas Erfurt a 25 km (16 milltir) i'r dwyrain o ddinas Eisenach. Yng ôl amcangyfrif 2023 roedd ganddi boblogaeth o 46,633.City Population; adalwyd 12 Mai 2025

Roedd y lle mewn bodololaeth yn y 8g, pan gafodd ei chrybwyll mewn dogfen a lofnodwyd gan Siarlymaen. Ym 1640 daeth Gotha yn brifddinas dugiaeth Saxe-Gotha. O 1826 hyd 1918, Gotha oedd un o ddwy brifddinas dugiaeth Saxe-Coburg a Gotha.

Chwaraeodd Gotha ran bwysig ym mudiad gweithwyr yr Almaen: sefydlwyd y Sozialdemokratische Partei Deutschlands (SPD) yn Gotha yn 1875, pan ymunodd y Blaid Ddemocrataidd Gymdeithasol i Weithwyr, dan arweiniad August Bebel a Wilhelm Liebknecht, a Chymdeithas Gyffredinol Gweithwyr yr Almaen, a sefydlwyd gan Ferdinand Lassalle. Gelwid y cytundeb yn "Rhaglen Gotha" (Almaeneg: Gothaer Programm) ac fe'i gwrthwynebwyd gan Karl Marx.

Mae Gotha hefyd wedi bod yn ganolfan gyhoeddi. Yn 1763 dechreuodd cwmni Justus Perthes (a elwir bellach yn Hermann Haack) gyhoeddi'r Almanach de Gotha, sy'n gyfeiriadur pwysig o frenhiniaeth ac uchelwyr uwch Ewrop.

Cyfeiriadau

Categori:Aneddiadau Thüringen
Categori:Dinasoedd yr Almaen